**Sonetul lacrimii**

*Felix*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din ce adânc de ocne-ntunecate

Răsari în gene cînd te furişezi,

Şi-mi arzi, când faţa tristă mi-o brăzdezi,

Şi inima cu falduri sfâşiate?

Dar ea mi-a spus: Aceasta-i tot ce vezi?

Nu simţi, plângând, trăiri descătuşate,

Şi-un cer senin zâmbind cu bunătate

Când tu, privind spre el, te-nseninezi?

Aşa mi-a zis, cât mai ardea în pleoape,

Dar s-a uscat, căci bolta surâdea,

Şi Dumnezeu era atât de-aproape!

El simte şi-nţelege cazna mea,

Şi poate, mângâindu-mă, s-o-ngroape;

Uimit, am recitit: „Isus plângea!”

Simion Felix Marţian

Vulcan, 3 mai 2019